লংগদুতে সন্ত্রাসীদের গুলিতে জেএসএস সদস্য নিহত
লংগদুতে সন্ত্রাসীদের গুলিতে সংস্কারবাদী জনসংহতি সমিতির (জেএএস) এমএন লারমা গ্রুপের সদস্য পাণ্ডব চাকমা (৩২) নিহত হয়েছেন। এ সময় অর্জুন চাকমা (৩২) নামে একজন নিখোঁজ হন। রোববার লংগদু উপজেলার ১ নম্বর আটারকছড়া ইউনিয়নের বান্দরতলা ছড়ায় এ ঘটনা ঘটে। সংশ্লিষ্ট স্থানীয় ইউনিয়ন পরিষদের চেয়ারম্যান মঙ্গল কান্তি চাকমা ও পুলিশ ঘটনার সত্যতা নিশ্চিত করেছেন।







সকাল সাড়ে ৯টার দিকে দুর্গম পাহাড়ি গ্রাম বান্দরতলা ছড়ায় পাণ্ডব ও অর্জুন সাংগঠনিক কাজে বের হন। এ সময় তাদের লক্ষ্য করে অতর্কিত গুলি চালায় সন্ত্রাসীরা। এতে ঘটনাস্থলে পাণ্ডব নিহত হন। স্থানীয়রা ঘটনাস্থলে পাণ্ডবের লাশ পড়ে থাকতে দেখেছেন। তবে অর্জুনের খোঁজ মেলেনি। আটারকছড়া ইউনিয়ন পরিষদ চেয়ারম্যান মঙ্গল কান্তি চাকমা মোবাইল ফোনে জানান, সন্ত্রাসীদের গুলিতে ঘটনাস্থলে পাণ্ডব নিহত হয়। তার সহযোগী অর্জুনের খোঁজ পাওয়া যাচ্ছে না। তার ভাগ্যে কী ঘটেছে তা জানা যাচ্ছে না।




লংগদু থানায় কর্মরত উপ-পরিদর্শক (এসআই) মো. ওসমান গণি জানান, এলাকাটি দুর্গম। সেখানে যেতে সময় লাগবে। লাশ উদ্ধার করতে পুলিশ ও সেনাবাহিনীর যৌথদল ঘটনাস্থলের উদ্দেশে রওনা হয়েছে। বিস্তারিত পরে জানানো হবে।

লংগদুতে সন্ত্রাসীদের গুলিতে সংস্কারবাদী জনসংহতি সমিতির (জেএএস) এমএন লারমা গ্রুপের সদস্য পাণ্ডব চাকমা (৩২) নিহত হয়েছেন। এ সময় অর্জুন চাকমা (৩২) নামে একজন নিখোঁজ হন। রোববার লংগদু উপজেলার ১ নম্বর আটারকছড়া ইউনিয়নের বান্দরতলা ছড়ায় এ ঘটনা ঘটে। সংশ্লিষ্ট স্থানীয় ইউনিয়ন পরিষদের চেয়ারম্যান মঙ্গল কান্তি চাকমা ও পুলিশ ঘটনার সত্যতা নিশ্চিত করেছেন।